Հայաստանի Ճատրակի Ֆետերասիոն

Հայաստանի Ճատրակի Ֆետերասիոն, հանրային կազմակերպութիւն մը, որ կը զբաղի Հայաստանի մէջ ճատրակի զարգացման հարցերով։ Կը կազմակերպէ տղամարդոց եւ կանանց Հայաստանի անհատական եւ ակումբային առաջնութիւններ, հանրապետական նշանակութեան եւ միջազգային տարբեր մրցաշարքեր, կը ձեւաւորէ Հայաստանի տղամարդոց եւ կանանց հաւաքականները։ Կազմակերպութեան ղեկավարն է Հայաստանի երրորդ նախագահ Սերժ Սարգսեանը (2004 թուականէն), պատուոյ նախագահը՝ Վանիկ Զաքարեանը։

 Պատմութիւն 
Հիմնադրուած է 1927-ին, իբրեւ ճատրակի յանձնախումբ։

1959-ին վերածուած է ֆետերասիոնի։

1958-էն Հայաստանի հաւաքականը մասնակցած է ԽՍՀՄ առաջնութիւններուն։

Ֆետերասիոնը ամէն տարի կը կազմակերպէ տղամարդոց եւ կանանց Հայաստանի առաջնութիւններ։ Առաջին առաջնութիւնը տեղի ունեցած է 1934-ին։ 

Հայաստանի առաջին ախոյեանը Հենրիկ Գասպարեանն է։ 

Հետագային ան երկիրին ախոյեանը դարձած է ինը անգամ եւս։ Գասպարեան հայ առաջին վարպետն է, ճատրակի աշխարհի առաջին «գրոսմայսթըր»ը։ 

Մինչեւ օրս տեղի ունեցած է Հայաստանի 75 առաջնութիւն։

Հայաստանը ՖԻԴԵ-ի անդամ է 1992-էն։ Այդ թուականէն Հայաստանի ճատրակի հաւաքականները կը մասնակցին միջազգային խմբական մրցաշարքերու եւ հասած՝ զգալի յաջողութիւններու։

Հայաստանի մէջ տեղի ունեցած են ՀՇՖ-ի կազմակերպած բազմաթիւ մեծ միջազգային մրցաշարքեր, աշխարհի եւ Եւրոպայի պատանեկան առաջնութիւններ։ 1996 թուականին Երեւանի մէջ տեղի ունեցած է 32-րդ համաշխարհային ողիմպիականը, 2001 թուականին՝ աշխարհի 5-րդ խմբային առաջնութիւնը։

Մարտ 2014-ին Երեւանի մէջ կը կայանայ Եւրոպայի անհատական առաջնութիւնը։

1970-էն Երեւանի մէջ կը գործէ ճատրակի տունը, որ 1984-էն կը կոչուի Տիգրան Պետրոսեանի անունով։ Խանճեան փողոցին վրայ գտնուող այդ շէնքին մէջ տեղակայուած է ՀՇՖ-ն։ 

1971-ին հիմնուած է ճատրակի մասնագիտացուած դպրոցը, որ կը կոչուի Հենրիկ Գասպարեանի անունով։ 

1972-էն լոյս կը տեսնէ «Շախմատային Հայաստան» հանդէսը։

2002-ին հիմնադրուած է Հայաստանի ճատրակի ակադեմիան։

 Ղեկավար կազմ 
link=https://hy.wikipedia.org/wiki/%D5%8A%D5%A1%D5%BF%D5%AF%D5%A5%D6%80:Aronian_Sarkissjan_2008_Dresden.jpg|մինի|ՀՇՖ-ի նախագահ Սերժ Սարգսեանը եւ Հայաստանի ճատրակի հաւաքականի յառաջատար Լեւոն Արոնեանը 2008-ին ճատրակի ողիմպիականին (Տրեզտէն, Գերմանիա)
Հայաստանի Ճատրակի Ֆետերասիոնի նախագահը կ'ընտրուի երկու տարիով Ֆետերասիոնի հաշուետու-ընտրական ժողովին։ 

2004-էն Հայաստանի Ճատրակի Ֆետերասիոնի նախագահն է Սերժ Սարգսեանը. ընտրուած պահուն՝ Հայաստանի պաշտպանութեան նախարար, այնուհետեւ Հայաստանի վարչապետ, ապա՝ Հայաստանի նախագահ։ 2006, 2009, 2011, 2013, 2017 եւ 2022Սերժ Սարգսեան Հայաստանի ճատրակի ֆետերասիոնի նախագահ կը վերընտրուի  թուականներուն ան վերընտրուած է այդ պաշտօնին։

ՀՇՖ-ի ղեկավար մարմինը խորհուրդն է, որուն կազմը հետեւեալն է.

 Սերժ Սարգսեան, Ֆետերասիոնի նախագահ
 Սմբատ Լպուտեան, նախագահի առաջին տեղակալ
 Լեւոն Եօլեան, նախագահի տեղակալ
 Մարիա Գէորգեան, գլխաւոր քարտուղար
 Հրաչիկ Թաւադեան, գործադիր տնօրէն
 Վանիկ Զաքարեան, պատուաւոր նախագահՖետերասիոնի խորհուրդի կազմը

ՀՇՖ-ի նախագահութիւնը կազմուած է 59 անդամէՆախագահութեան կազմը։

 Յանձնաժողովներ 
ՀՇՖ-ն կը ձեւաւորէ յանձնաժողովներ, որոնք կը համակարգեն ճատրակի տարբեր բնագաւառներ եւ կը կայացնեն համապատասխան որոշումներ։

 Ակումբներու հետ տարուող աշխատանքի յանձնաժողով (նախագահ՝ Յովիկ Խալիկեան)
 «Գրոսմայսթըր»ներու խորհուրդ (նախագահ՝ Ռաֆայէլ Վահանեան)
 Բարոյագիտութեան յանձնաժողով (նախագահ՝ Լեւոն Եօլեան)
 Լրատուութեան յանձնաժողով
 Կանանց ճատրակի յանձնաժողով (նախագահ՝ Արգէն Գեղամեան)
 Մշակոյթի յանձնաժողով (նախագահ՝ Ալեքսէյ Գասպարեան)
 Ճատրակի մէջ ժամանակակից արուեստագիտութեան կիրարկման յանձնաժողով (նախագահ՝ Հաճեան Արամ)
 Մասսայական աշխատանքի յանձնաժողով (նախագահ՝ Սմբատ Լպուտեան)
 Մարզչական (մանկապատանեկան) խորհուրդ (նախագահ՝ Հրաչիկ Թաւադեան)
 Մրցավարական յանձնաժողով (նախագահ՝ Արմէն Նիկողոսեան)
 Որակաւորման յանձնաժողով (նախագահ՝ Գագիկ Գէորգեան)
 Վարկանիշներու յանձնաժողով (նախագահ՝ Աշոտ Վարդապետեան)
 Վեթերաններու յանձնաժողով (նախագահ՝ Եուրի Առուստամեան)
 Վերստուգիչ յանձնաժողով (նախագահ՝ Արմէն Գէորգեան)Յանձնաժողովներու կազմեր, որոշումներ, արձանագրութիւններ

 Աղբիւրներ 

 Պաշտօնական կայքը

 Ծանօթագրութիւններ 

Ստորոգութիւն:Հասարակական կազմակերպութիւններ
Ստորոգութիւն:Մարզական կազմակերպութիւններ
Ստորոգութիւն:Կազմակերպութիւններ այբբենական կարգով